23/04/2021 | Administración LocalMunicipal
Malpica de Bergantiños
Secretaría
Anuncio da contratación laboral temporal de seis (6) socorristas para a unidade de socorrismo acuático que prestará o servizo de socorrismo en praias, a realizar na praia Area Maior e Canido do concello de Malpica de Bergantiños (ano 2021)

Convócanse as probas selectivas, mediante concurso-oposición, para a contratación laboral temporal de seis (6) socorristas para a unidade de socorrismo acuático que prestará o servizo de socorrismo en praias, a realizar na praia Area Maior e Canido do Concello de Malpica de Bergantiños (ano 2021), cuxas bases foron aprobadas pola Resolución da Alcaldía 165/2021, de data 19 de abril, as cales figuran a continuación: BASES PARA A CONTRATACIÓN LABORAL TEMPORAL DE SEIS (6) SOCORRISTAS PARA A UNIDADE DE SOCORRISMO ACUÁTICO QUE PRESTARÁ O SERVIZO DE SOCORRISMO EN PRAIAS, A REALIZAR NA PRAIA AREA MAIOR E CANIDO DO CONCELLO. (ANO 2021) 1.ª.–OBXECTO DA CONVOCATORIA. O obxecto desta convocatoria é a contratación laboral temporal de seis (6) socorristas, incluído un coordinador-socorrista, para a Unidade de Socorrismo Acuático que prestará o servizo na praia Area Maior e Canido do Concello de Malpica de Bergantiños, a través do procedemento de selección establecido nas presentes bases, de conformidade co disposto no Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público (en diante, TREBEP), no Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores (en diante, TRET), na Lei 7/1985, do 2 de abril, reguladora das Bases de Réxime Local (en diante, LBRL), no Real Decreto Lexislativo 781/1986, do 18 de abril, polo que se aproba o texto refundido de disposición vixentes en materia de Réxime Local, a Lei 2/2015, do 29 de abril, do Emprego Público de Galicia e demais disposicións de pertinente aplicación.2.ª.–MODALIDADE DE CONTRATACIÓN E DURACIÓN DO CONTRATO E RETRIBUCIÓNS.  Modalidade. –Os contratos formalizaranse baixo a modalidade de obra ou servizo determinado prevista no e no art.15.1 a) do TRET e concordantes Real Decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada. Se  Duración prevista: previsión inicial dende o 15 de xuño ao 5 de setembro de 2021.  Tipo de xornada: a xornada completa.  Retribución: as retribucións brutas mensuais serán de 1.491,97 € (pagas extras incluídas) e para a categoría de socorrista-coordinador de 1.698,82 € (pagas extras incluídas).  A s funcións a realizar son: prever accidentes ou situacións de emerxencia nas praias indicadas na base primeira, realizando a través, tarefas de vixilancia e información. Rescatar persoas en casos de accidente ou situación de emerxencia. Asistir como primeiro interveniente no caso de accidente ou situación de emerxencia. Velar pola seguridade dos usuarios das praias indicadas do Concello de Malpica de Bergantiños previndo situacións potencialmente perigosas realizando unha vixilancia permanente e eficiente e intervindo de forma eficaz ante un accidente ou situación de emerxencia.3.ª.–CONDICIÓNS DOS/AS ASPIRANTES. Para tomar parte neste proceso selectivo, os/as aspirantes deberán reunir os seguintes requisitos referidos todos e cada un deles a data que finalice o prazo de presentación de solicitudes e mantelos durante todo o proceso selectivo e ata o momento da formalización dos contratos: a) Nacionalidade: ter a nacionalidade española ou ser nacional dun Estado membro da Unión Europea, nos termos previstos no artigo 57 do TREBEP. Así mesmo os estranxeiros con residencia legal en España poderán acceder ás Administracións Públicas, como persoal laboral, en igualdade de condicións que os españois. b) Idade: ter cumpridos dezaseis (16) años de idade e non exceder a idade máxima de xubilación forzosa. c) Capacidade: posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas que son obxecto do presente contrato. d) Habilitación: non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado de orixe, o acceso ao emprego público nos mesmos termo que aos españois. e) Compatibilidade: non estar incurso en causa de incompatibilidade conforme ao establecido na Lei 53/1984, do 26 de decembro, de incompatibilidades do persoal ao servizo das Administracións Públicas f) Profesionalidade: estar inscrito no Rexistro Profesional de Socorristas Acuáticos da Comunidade Autónoma de Galicia (sección espazos acuáticos naturais) de conformidade có Decreto 104/2012, do 16 de marzo, polo que se fixa a formación mínima dos socorristas acuáticos e se crea e regula o Rexistro Profesional de Socorristas Acuáticos de Galicia, segundo redacción dada polo Decreto 35/2017, do 16 de marzo (DOG, núm.69 do 07 de abril 2017). En defecto de inscrición, ter presentada a solicitude de inscrición no citado Rexistro Profesional, sempre, neste último caso, que desde a data de presentación da solicitude non teña transcorrido o prazo de 3 meses de que dispón a Academia Galega de Seguridade Pública para ditar resolución expresa. Neste caso deberase achegar, xunto coa solicitude de participación no proceso selectivo, copia de dita solicitude de inscrición no Rexistro Profesional e copia da declaración responsable segundo o modelo normalizado que figura como Anexo IV do citado Decreto 104/2012, así como o Título de Socorrista Acuático ou titulación equivalente ou que a englobe, consonte ao establecido no Decreto 104/2012 e a súa modificación. No caso de titulacións obtidas no estranxeiro deberase estar en posesión da credencial que acredite a súa homologación. Será nula a contratación dos que estean incursos en causas de incapacidade específica conforme á normativa vixente.4.ª.–PRESENTACIÓN DE SOLICITUDES.1.–As solicitudes para tomar parte neste proceso selectivo deberán facerse mediante instancia dirixida á Alcaldía, no modelo que se achega como anexo ás presentes bases, Anexo I, e presentaranse no Rexistro Electrónico Xeral deste Concello (de forma presencial en horario de 9.00 horas a 14.00 horas de luns a venres, ou a través da sede electrónica: (http://sede.malpicadebergantinos.es), ou nalgún dos lugares previstos no artigo 16.4 da Lei 39/2015 de 1 de outubro, do Procedemento Administrativo Común das Administracións Públicas, durante o prazo de quince (15) días naturais, a contar dende o seguinte ao de publicación do anuncio da convocatoria no Boletín Oficial da Provincia. As bases publicaranse no Boletín Oficial da Provincia e nos taboleiros de anuncios do Concello, físico e electrónico, estando aloxado este último en (https://sede.malpicadebergantinos.es/opencms/gl/informacion/). Co obxecto de coñecer a presentación das instancias noutros rexistros ou en Correos e poder realizar o seu seguimento, nestes supostos, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentadas e xa rexistrada, mediante unha das seguintes opcións: 1. Fax ao número: 981 721627.2. Correo electrónico dirixido a: isabel. fernandez@malpicadebergantinos. es indicando como asunto: Selección socorristas e achegando unha copia escanada da solicitude rexistrada. Se, conforme a este precepto se presentan a través das oficinas de Correos, deberá aparecer o selo na propia solicitude. Doutro modo, a data de anotación no Rexistro será a que se teña en conta a tódolos efectos.2.–Nas respectivas solicitudes, que se presentarán no modelo anexo a presentes, os aspirantes farán constar que reúnen todos e cada un dos requisitos establecidos na base 3.ª e acompañarán inescusablemente os seguintes documentos: a) Xustificante acreditativo de ter ingresado na Tesourería Municipal a cantidade de nove euros (9,00 €) en concepto de dereitos de exame. Este importe poderá facerse efectivo mediante ingreso na conta de ABANCA IBAN ES36 2080-0030-96-3110000041 indicando os datos persoais do/a aspirante e praza á que opta. A ausencia do abono dos dereitos de exame, dentro do prazo de presentación de instancias, determinará a exclusión do/a aspirante e non poderá ser obxecto de subsanación. En ningún caso a presentación e pago da taxa por dereitos de exame suporá a substitución do trámite de presentación da instancia. b) Fotocopia do documento que acredita a inscrición no Rexistro Profesional de Socorristas Acuáticos da Comunidade Autónoma de Galicia a que se refire o parágrafo f) da base 3.ª. En defecto de inscrición no citado rexistro, fotocopia da solicitude de inscrición no Rexistro Profesional de Socorristas Acuáticos da Comunidade Autónoma de Galicia, (modelo normalizado que figura como Anexo III ao Decreto 104/2012 xa citado), así como da declaración responsable segundo o modelo normalizado (Anexo IV). Neste caso os/as aspirantes deberán achegar, inescusablemente, fotocopia do Título de Socorrista Acuático ou titulación equivalente ou que a englobe, que se deberá acreditar mediante documento oficial expedido polo organismo competente. c) Fotocopia do DNI ou documento identificativo. d) Relación dos méritos que aleguen os aspirantes pola orde que establece a convocatoria, unindo a esta relación os documentos xustificativos dos mesmos. Non serán tomados en consideración nin valorados os que non se acrediten debidamente en todos os seus extremos, no momento de presentación de instancias. O tribunal non avaliará os méritos que non se aporten ou acrediten desta forma. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de se tratar de documentos expedidos noutras Comunidades Autónomas do Estado, para que teñan validez deberán estar redactados na lingua castelá ou traducidos polo organismo competente da respectiva comunidade, e debidamente validados, de ser o caso, deberán ser apostilados pola correspondente oficina diplomática española ou organismo competente. e) Certificado médico ou informe médico oficial que acredite non padecer enfermidade nin estar afectado/a por limitación física ou psíquica que sexa incompatible co desempeño das correspondentes funcións de salvamento e socorrismo, o que non excluirá a comprobación posterior. f) Declaración responsable do interesado na que faga constar que reúne as condicións físicas e sanitarias necesarias e suficientes para a realización do primeiro exercicio da fase de oposición. Dita declaración se axustará ao modelo que se achega ás presentes bases. g) Fotocopia do certificado de lingua galega CELGA 3, equivalente ou superior, se é o caso, aos efectos de exención do 3.ª exercicio da fase de oposición, coñecemento da lingua galega (base 7.ª). 3.–A documentación poderá ser fotocopia, sen ser precisa a copia cotexada; presumirase documentación auténtica, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso.4.–Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.5.ª.–ADMISIÓN DE ASPIRANTES. Rematado o prazo de presentación de instancias, a Alcaldía ditará resolución dentro dos cinco días hábiles seguintes, declarando aprobada a lista de admitidos e excluídos, indicando os motivos da exclusión no caso de que os houbese. Esta resolución publicarase nos taboleiros de anuncios do Concello (físico e electrónico) e será determinante para os efectos de posibles impugnacións e recursos. No caso de que as solicitudes non deran lugar á subsanación a resolución da Alcaldía aprobará xa a lista definitiva de aspirantes admitidos. Os aspirantes excluídos, así como os omitidos na relación de admitidos ou excluídos disporán dun prazo de dous (2) días hábiles, contados a partires do seguinte ao da publicación da resolución, para subsanar os defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos do procedemento. Transcorrido o prazo sinalado no punto anterior, a Alcaldía ditará resolución na que se aprobará a lista definitiva de aspirantes admitidos e excluídos e o lugar, data e hora do comezo do proceso de selección (concurso) e a realización do primeiro exercicio de oposición. Esta resolución que se publicará nos taboleiros de anuncios do Concello (físico e electrónico). O feito de figurar na relación de admitidos non prexulga que se lles recoñeza aos interesados estar en posesión dos requisitos esixidos no procedemento. Se nun momento posterior se desprende que non se posúen algún destes requisitos, os interesados decaerán en todos os dereitos.6.ª.–TRIBUNAL CUALIFICADOR.1.–No Decreto da Alcaldía de aprobación da listaxe definitiva, determinarase nominativamente a composición do Tribunal Cualificador, con titulares e suplentes.2.–O Tribunal Cualificador nomearase de conformidade co artigo 55.2 c) e d) e art.60 da do TREBEP, así como garantindo a competencia técnica, nivel de titulación e paridade na súa composición, estando integrado do seguinte xeito: Presidente: un empregado/a público a designar pola Alcaldía (titular e suplente). Vogais: tres empregados/as públicos a designar pola Alcaldía (titulares e suplentes). Secretario/a: un empregado/a público a designar pola Alcaldía, que actuará con voz e sen voto (titular e suplente). Os membros do Tribunal estarán suxeitos aos supostos de abstención e recusación previstos nos artigos 23 e 24 da Lei 40/2015, do 1 de outubro, de réxime xurídico do sector público. Os membros do tribunal absteranse de intervir, notificándollo a alcaldía, cando concorran neles algunha das circunstancias previstas no artigo 23 da Lei 40/2015. Así mesmo, os interesados poderán promover a recusación de acordo co sinalado no artigo 24 da citada norma. Non poden ser nomeados membros, colaboradores ou asesores do Tribunal os que realizasen tarefas de preparación de aspirantes para probas selectivas para acceso á función pública nos cinco anos derradeiros á publicación desta convocatoria. O Tribunal non poderá constituírse nin actuar sen a asistencia de aló menos tres dos seus membros. En todo caso será precisa a asistencia do Presidente e do Secretario, titular ou suplente. O Tribunal poderá dispor a incorporación de asesores especialistas para as probas que estime pertinentes, e estes limitaranse unicamente ao exercicio das súas especialidades técnicas en base exclusivamente ás cales colaborarán co órgano de selección. O Tribunal queda autorizado para resolver as dúbidas que se presenten e tomar os acordos necesarios para a boa orde do proceso selectivo, en todo o non previsto nestas bases. Os membros do tribunal terán dereito a asistencias pola súa participación nas sesións do tribunal de acordo co disposto no Decreto 462/2002, do 24 de maio, sobre indemnizacións por razón do servizo.7.ª.–PROCESO SELECTIVO, FORMA DE DESENVOLVEMENTO E SISTEMA DE CUALIFICACIÓN. Sistema de provisión Concurso-oposición libre. Medidas de protección para o tribunal cualificador e persoas aspirantes pola COVID-19 As persoas que accedan ás instalacións/espazos onde se desenvolve o procedemento deberán adoptar as medidas adecuadas para protexer a súa saúde e evitar contaxios, así como cumprir as recomendacións das autoridades sanitarias. Nas ditas instalacións e/ou espazos o Tribunal Cualificador e os aspirantes deberán manter a distancia mínima de seguridade. Cando as probas se realicen en locais pechados habilitaranse mecanismos de control de acceso nas entradas. Este control de acceso debe garantir o cumprimento estrito do aforo máximo calculado para esta situación extraordinaria. O aforo máximo deberá permitir cumprir coas medidas extraordinarias ditadas polas autoridades sanitarias, concretamente co requisito de distancias de seguridade. As persoas aspirantes desinfectarán as mans ou as luvas con solución hidroalcólica ou desinfectantes con actividade viricida. Con esta finalidade habilitarase un espazo debidamente sinalizado nas zonas de acceso onde se situarán os ditos materiais desinfectantes. Non se compartiran elementos básicos (bolígrafos, grampadoras, etc.) se é imprescindible o compartir elementos, débense desinfectar e hixienizar despois de cada uso. Limparanse e desinfectaranse as instalacións, mobiliario e ferramentas de traballo usados polos aspirantes e polo Tribunal. Nas tarefas de limpeza prestarase especial atención ás zonas de uso común e ás superficies de contacto máis frecuentes (como mostrador, pomos de portas, mesas, mobles, pasamáns ou calquera outro elemento que se considere necesario). Será obrigatorio, durante o desenvolvemento das probas do procedemento e sempre que a natureza das mesmas o permita, o uso de máscaras polos aspirantes segundo o recollido na Orde SND/422/2020, do 19 de maio, pola que se regulan as condicións para o uso obrigatorio de máscara durante a situación de crise sanitaria ocasionada pola COVID-19. Desenvolvemento do procedemento Como xa se dixo, a data e máis a hora na que deberá constituírse o tribunal, así como o día e a hora para o comezo do proceso selectivo serán determinados pola Alcaldía mediante resolución, xuntamente coa aprobación da lista definitiva de admitidos/as e nomeamento do tribunal, resolución que será obxecto de publicación nos taboleiros de anuncios do Concello (físico e electrónico). Unha vez comezadas as probas selectivas será suficiente coa exposición nos locais onde se celebren estas e nos taboleiro de anuncios do Concello. Cando o tribunal o considere conveniente, poderá acordar a celebración de varios exercicios nunha mesma xornada, concedéndolles aos/ás opositores/as un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os/as aspirantes serán convocados para cada exercicio en chamamento único, quedando decaídos no seu dereito os opositores que non comparezan a realizalo, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren cada exercicio provistos do DNI, ou documento fidedigno acreditativo da súa personalidade a xuízo do Tribunal, e tamén os medios materiais adecuados que sexan necesarios para a práctica daqueles. Comezada a práctica dos exercicios, os tribunais poderán requirirlles en calquera momento aos/ás aspirantes que acrediten a súa identidade. Se durante o desenvolvemento do proceso selectivo chegase a coñecemento do tribunal que algún dos aspirantes carece de calquera dos requisitos esixidos na convocatoria, será excluído, previa audiencia do interesado, comunicándollo no mesmo día á autoridade que convocara o proceso selectivo. A orde de actuación dos/as aspirantes naqueles exercicios que non poidan celebrarse conxuntamente iniciarase alfabeticamente por aqueles cuxo primeiro apelido empece pola letra “Y”, de conformidade có establecido na Resolución da Consellería de Facenda de 29 de xaneiro de 2021 pola que se fai público para o ano 2021 o resultado do sorteo ao que se refire o Regulamento de selección de persoal da Administración da Comunidade Autónoma de Galicia (DOG núm.24 de data 5 de febreiro de 2021). De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes. Concluído cada un dos exercicios da oposición correspondente, o Tribunal fará pública a relación de aspirantes que o superasen, indicando a puntuación obtida. Os opositores non incluídos na lista terán a consideración de “non aptos”. A selección dos aspirantes realizarase mediante o sistema de CONCURSO-OPOSICIÓN que se desenvolverá como segue: FASE DE CONCURSO: VALORACIÓN DE MÉRITOS A puntuación máxima outorgada na fase de concurso non poderá exceder de 4,00 puntos. A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición. Nesta fase valoraranse os méritos específicos adecuados ás características dos postos de traballo, segundo o seguinte: BAREMO A) Experiencia profesional: máximo 3 puntos. Polos servizos prestados nas praias do Concello de Malpica de Bergantiños: 0,20 puntos por mes. Polos servizos prestados nas praias doutros Concellos: 0,15 puntos por mes. Os servizos antes sinalados serán xustificados mediante certificación de vida laboral expedida pola Tesourería da Seguridade Social e contratos de traballo especificando a categoría profesional e o tempo traballado, ou certificación de servizos prestados/certificado de empresa emitida pola entidade pública competente, no que se indique o posto ocupado e a duración da prestación do servizo. B) Formación profesional específica (puntuación máxima 1,00 puntos): – Por ter realizado un curso de patrón de navegación básica: 0,50 puntos. – Por ter realizado un curso de manexo de desfibrilador externo semiautomático (DESA) impartido por persoal cualificado: 0,50 puntos. Será preciso achegar, dentro do prazo de presentación de instancias, o diploma ou documento que acredite a realización dos citados cursos. FASE DE OPOSICIÓN A oposición constará de tres (3) exercicios, de carácter obrigatorio e eliminatorio, consistentes en superar probas de aptitude física para comprobar a existencia da capacidade necesaria para as funcións que se van a realizar; coñecemento teórico e coñecemento mínimo de lingua galega.1.–PRIMEIRO EXERCICIO: de carácter obrigatorio e eliminatorio en cada unha das súas probas. Consistirá na superación das seguintes PROBAS DE APTITUDE FÍSICA que serán as adecuadas para comprobar a existencia da capacidade necesaria para as función que se vaian a realizar, e cualificaranse de APTO E NON APTO: COMBINADA: NATACIÓN, BUCEO E ARRASTRE CARREIRA NA PRAIA NATACIÓN EN AUGAS ABERTAS O desenvolvemento dos exercicios A, B e C rexeranse polo Regulamento da Federación de Salvamento e Socorrismo de Galicia e celebraranse: A) na piscina e as B) e C) na praia que así se indiquen na resolución de alcaldía que fixe a data e hora de realización das probas. A) COMBINADA: NATACIÓN, BUCEO E ARRASTRE Consistirá na entrada a auga do aspirante ao estilo socorrista, é dicir sen afundir a cabeza, realizará 50 metros de nado libre, 15 metros de buceo con recollida de manequí no fondo da piscina, e realizará 35 metros de remolque de manequí sen afundilo nin que pase a auga por encima das súas vías respiratorias. O tempo máximo de realización desta proba será de 2 minutos 30 segundos. Valorarase nesta proba: o tempo de realización que non sexa superior ao establecido, que se efectúen os 15 metros de buceo correctamente sen saír á superficie, e que remolquen o manequí sen afundilo. B) CARREIRA NA PRAIA. Consistirá en percorrer unha distancia de 800 metros nun tempo inferior 4 minutos e 15 segundos. C) NATACIÓN EN AUGAS ABERTAS. Consistirá en recorrer a nado unha distancia dende un punto do areal sinalado polo tribunal ata o lugar onde se atope unha boia de sinalización. Chegados ata esta, os/as aspirantes virarana segundo as agullas do reloxo, deixándoa o seu costado dereito. O punto de saída e chegada establecerase polo tribunal cunha distancia á beiramar entre 5 m-15 m dependendo do perfil da praia e da situación da marea. Dependendo do estado do mar, o Tribunal establecerá a distancia a percorrer así como o tempo máximo estimado para a realización da proba, podendo declarar o seu resultado unicamente como APTO/NON APTO. Nesta proba os aspirantes poderán utilizar un traxe de neopreno de grosor non superior a 4 milímetros. Os aspirantes que non realicen debidamente, en tempo e forma tódalas probas quedarán eliminados. Todos os aspirantes que logren APTO nas probas acadaran 3,5 puntos, podendo acadar un máximo de 5 puntos sumándolle a puntuación obtida polos mellores tempos nas probas cronometradas segundo se detalla na seguinte táboa: No caso de que dous ou máis aspirantes marquen o mesmo tempo e orde de chegada outorgaránselle a puntuación que corresponda ao número de orde a todos os aspirantes nos que concorra esta circunstancia. Segundo o número de aspirantes que concorran a realización destas probas, naquelas que se realicen ao aire libre, o Tribunal poderá dispoñer a súa realización en diversas quendas ou series.2. SEGUNDO EXERCICIO: de carácter obrigatorio e eliminatorio. Consistirá en contestar, por escrito, no tempo máximo de trinta (30) minutos, a unha serie de vinte (20) preguntas cortas ou tipo test sobre o contido dos especificados no anexo II da convocatoria. A proba cualificarase polo tribunal de cero (0) a cinco (5) puntos. Neste exercicio o tribunal determinará o número mínimo de respostas acertadas que se requiren para superar a proba, en función da complexidade técnica destas e das peculiaridades propias do posto convocado.3. TERCEIRO EXERCICIO: de carácter obrigatorio e eliminatorio. Cualificarase de apto ou non apto. Consistirá na tradución dun texto de castelán a galego ou de galego a castelán co obxecto de determinar o nivel de coñecemento mínimo de lingua galega. A duración será de trinta (30) minutos. Quedarán exentos da súa realización os/as aspirantes que presentaran a documentación indicada na base 4.ª apartado 2.º (CELGA 3) xunto coa instancia de participación.4. CUARTO EXERCICIO: PROBA ESPECÍFICA PARA AQUELES ASPIRANTES QUE OPTEN Á CATEGORÍA DE COORDINADOR-SOCORRISTA. DE CARÁCTER VOLUNTARIO. Este cuarto exercicio, de carácter voluntario, será realizado exclusivamente por aqueles aspirantes que, estando en posesión das 6 mellores puntuacións finais, aspiren a desempeñar o posto de traballo de coordinador-socorrista. Puntuarase se 0 a 3 puntos. Consistirá en resolver un escenario de intervención relativo aos temas ou materias do programa recollido como Anexo I desta convocatoria ou as tarefas do posto de traballo e as funcións encomendadas ao mesmo. Nesta proba o tribunal avaliará as aptitudes e actitudes dos aspirantes, así como apreciar a adecuación entre os méritos dos aspirantes e o perfil do posto de traballo a ocupar, e de xeito especial, a capacidade de organización e óptima atribución dos recursos, o coñecemento dos recursos dispoñibles no servizo, e o coñecemento do medio físico onde se realicen os traballos e procedementos ou pautas de actuación. A puntuación outorgada nesta proba a aqueles aspirantes que non sexan incluídos na proposta de contratación para a categoría de coordinador socorrista non será tida en conta para os efectos da elaboración da relación de seleccionados inicialmente por orde de puntuación total/final para a categoría de socorrista. Cualificación final e relación de seleccionados inicialmente A cualificación obtida polos aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a puntuación obtida na fase de concurso, acadándose así a puntuación final. Determinada a cualificación final dos aspirantes, o tribunal fará pública a relación de seleccionados inicialmente por orde de puntuación. Serán seleccionados inicialmente aqueles que obteñan as seis maiores/mellores puntuacións finais, incluíndo ao coordinador-socorrista. De producirse empate na puntuación final, computadas as dúas fases, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar a puntuación total da segunda fase (de oposición), e a continuación a da primeira (concurso), e de persistir o empate, decidirase mediante as puntuacións (mellores tempos) obtidos nas probas físicas. Finalmente de persistir aínda así o empate, o Tribunal procederá a realizar unha Proba oral: que consistirá nunha entrevista persoal en que o Tribunal realizará un máximo de 5 preguntas relacionadas coas funcións propias do posto de traballo, materias específicas do programa recollido como Anexo I desta convocatoria, coñecementos profesionais básicos e/ou preguntas de índole curricular e de personalidade, a fin de comprobar os coñecementos dos aspirantes sobre as tarefas a desenvolver no posto de traballo convocado e de avaliar as súas aptitudes e actitudes para o mesmo. Esta proba será cualificada polo tribunal de cero (0) a dous (2) puntos. Protección datos de carácter persoal De conformidade co disposto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmase de que os datos persoais serán incorporados a un ficheiro de titularidade do Concello de Malpica de Bergantiños, autorizando ao tratamento dos mesmos, para a súa utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Malpica de Bergantiños, Avda. Emilio González, 1.15113. Malpica de Bergantiños.8.ª.–RELACIÓN INICIAL DE SELECCIONADOS, RESERVAS E EXAME MÉDICO. Rematada a cualificación dos aspirantes o Tribunal formará e elevará á Alcaldía unha relación de aspirante/s seleccionado/s inicialmente que corresponderá aos/as seis primeiros/as aspirantes da listaxe ordenada por puntuacións finais. Dita relación, como xa se dixo, se fará pública nos taboleiros de anuncios do Concello. Así mesmo, o Tribunal elevará a correspondente listaxe por orde decrecente de puntuacións finais do/s aspirante/s que supere/n inicialmente o proceso selectivo pero que non acaden as seis maiores puntuacións. Esta listaxe terá como finalidade o establecemento nun primeiro momento dunha listaxe de “reservas”, ata a formalización dos seis contratos de traballo, e posteriormente a creación dunha bolsa de emprego. Mediante Resolución da Alcaldía determinarase a listaxe definitiva do/s seleccionado/s inicialmente, que deberá/n someterse e superar un exame médico que verifique a súa capacidade funcional para o desempeño do posto de traballo, o resultado deste será apto ou non apto. Nesta resolución se establecerá ademais unha listaxe de “reservas” que, como xa se dixo, se corresponderá cos candidatos/as que superen inicialmente o proceso selectivo pero que non acaden as seis maiores puntuacións. A citada Resolución será publicada nos taboleiros de anuncios do Concello. Se o/s seleccionado/s inicialmente non supera/n o exame médico quedará/n excluído/s do procedemento. Neste caso, se requirirá ao/s correspondente/s “reserva/s” para que se someta/n ao citado exame médico que tamén deberá superar.9.ª.–CONTRATACIÓN. Por Resolución da Alcaldía que será publicada nos taboleiros de anuncios do Concello requirirase o/a/s aspirante/s que teña/n superado o exame médico para que dentro do prazo máximo de 3 días hábiles, a contar desde o día seguinte á publicación proceda/n a presentar a seguinte documentación, agás que xa obre no expediente: a) Fotocopia compulsada do Documento Nacional de Identidade. b) Fotocopia compulsada do documento que acredita a inscrición no Rexistro Profesional de Socorristas Acuáticos da Comunidade Autónoma de Galicia. c) Fotocopia compulsada do CELGA 3 ou equivalente. b) Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das función públicas. c) Declaración xurada de non estar incurso en ningunha das causas de incapacidade específica conforme á normativa vixente. d) Declaración xurada de non incorrer en ningún dos supostos de incompatibilidade establecidos na lexislación sobor da materia. A non presentación dentro do prazo fixado da documentación sinalada na presente base, agás nos casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, fará que a persoa seleccionada quede excluída do procedemento e polo tanto non se poderá proceder á súa contratación; todo ilo sen prexuízo da esixencia das responsabilidades nas que puidese ter incorrido. Neste caso, a proposta considerarase feita a prol do seguinte aspirante que superou inicialmente o proceso selectivo por orde de puntuación, “reserva”, que deberá someterse ao exame médico ao que se refire a base 8.ª e superalo, requiríndolle, de ser o caso e á vista do resultado, para que no prazo de 3 días hábiles presente a documentación antes referida. Presentada a documentación, e sendo a mesma conforme, a Alcaldía procederá, previa resolución, á contratación do/a aspirante formalizándose o correspondente contrato laboral, na data que se sinale, para o que será necesario que previamente se comunique o número de afiliación á Seguridade Social (no caso de que este non tiña sido comunicado previamente, dita comunicación deberá facerse no prazo que se sinale por esta Administración). Mentres non se formalice o contrato e non se produza a incorporación ao posto de traballo, o aspirante non terá dereito a percepción económica de ningunha clase. Quen sen causa xustificada non concorrese a formalizar o contrato na data sinalada, perderá tódolos dereitos derivados da superación das probas selectivas.10.ª.–A BOLSA DE EMPREGO. Unha vez formalizados os seis contratos de traballo de conformidade co previsto nas bases anteriores, mediante Resolución da Alcaldía determinarase a listaxe e orde definitiva dos integrantes da bolsa de emprego cos candidatos/as que superen inicialmente o proceso selectivo pero que non teñan dereito á formalización do contrato de traballo. Así, pois, pola orde da puntuación final obtida no proceso selectivo polos distintos aspirantes que o teñan superado inicialmente formarase esta bolsa de emprego para o caso de renuncia, incapacidade laboral, baixa voluntaria ou situacións análogas de vacancia no posto.11.ª.–FUNCIONAMENTO DA BOLSA EMPREGO E CONTRATACIÓN DOS INTEGRANTES. Como xa se dixo a bolsa de emprego crease para o caso de renuncia, incapacidade laboral, baixa voluntaria ou situacións análogas de vacancia nos postos aos que se refiren as presentes bases de selección. Os chamamentos para o posto de traballo realizaranse seguindo a orde da bolsa de emprego. Levarase a cabo de forma simultánea por medio de contacto telefónico e por correo electrónico. Telefonicamente, con chamada ao número de teléfono indicado na instancia presentada para participar no procedemento ou aportado posteriormente, por medio de dous intentos en horas distintas cunha diferencia mínima de 5 horas entre chamada e chamada, e simultaneamente realizarase comunicación por correo electrónico, á dirección que conste na instancia presentada para participar na bolsa de emprego ou aportada posteriormente polo candidato/a. Deixarase constancia no expediente que se tentou contactar na forma indicada no parágrafo anterior, deixando constancia por escrito, ademais, dos que renunciaron, dos que non contestaron ao chamamento e do/a candidato/a que acepta o posto de traballo. Cada vez que vaia a facer unha contratación comezarase a chamar aos/as candidatos/as polo orde da bolsa de emprego, comezando sempre desde a primeira persoa dispoñible da listaxe que conforma a bolsa. Así mesmo aqueles que renunciaran por causa xustificada, permanecerán na listaxe na mesma posición en situación “suspensión por causa xustificada” ate que comuniquen a finalización desta situación e a súa dispoñibilidade inmediata para un novo contrato. Tal dispoñibilidade entenderase efectiva no día seguinte hábil da efectiva comunicación, aos efectos do dereito de chamamento. Si algún/algunha candidato/a non contesta, entenderase que renuncia ao posto e seguirase chamando aos seguintes do listado co fin de axilizar e non paralizar o proceso de contratación. Si durante esa xornada (ata 23.59 h) a persoa coa que non se deu contactado se pon en contacto co Concello por teléfono ou por correo electrónico ten dereito a ser contratada, doutro xeito entenderase que renuncia. A renuncia ao posto pode presentarse por escrito no rexistro xeral, fax, correo electrónico, ou calquera outro medio no que quede constancia no Concello. No caso de que un/unha candidato/a renunciase, salvo por causa xustificada, pasará á posición final da listaxe no suposto dunha primeira e segunda renuncia, quedando excluído/a da listaxe no suposto dunha terceira. Consideraranse causas xustificadas de renuncia, cese ou baixa voluntaria as seguintes: – Estar en situación de IT ou situación médica temporalmente incapacitante ou en tramitación de calquera expediente de incapacidade permanente parcial polo INSS para o desempeño de determinados postos de traballo non inhabilitante para a categoría á que se presentara. – Estar no período temporal correspondente ao permiso de maternidade/paternidade. – Estar ao coidado de menores, minusválidos ou familiares de avanzada idade. – Estar realizando unha acción ocupacional para mellora da empregabilidade a través dunha Administración Pública ou organismo homologado para impartición de tales accións. – Acreditar dispoñer dun contrato temporal ou nomeamento interino tanto na Administración Pública como na empresa privada. Con carácter previo a formalización do 1.º contrato de traballo con algún dos integrantes da bolsa de emprego este deberá someterse e superar un exame médico que verifique a súa capacidade funcional para o desempeño do posto de traballo, o resultado será apto ou non apto. Se non supera o exame médico quedará excluído do procedemento/bolsa de traballo, sen prexuízo do establecido como causas xustificadas de renuncia. Tamén con carácter previo á formalización do contrato de traballo o candidato deberá presentar a documentación á que se refire a base 9.ª, agás aquela que obre xa en poder da administración, o prazo para a presentación será determinado pola administración tendo en conta a dispoñibilidade inmediata que poden motivar/esixen estas contratacións. Nos restantes aspectos relativos á formalización do contrato de traballo se estará ao establecido na base 9.ª. 12.ª.–NORMAS FINAIS.1.–En todo o non previsto nestas bases, serán de aplicación ás probas selectivas as seguintes disposicións: Lei 7/1985, do 2 de abril, Reguladora de Bases de Réxime Local; Real Decreto Lexislativo 781/1986, do 18 de abril; Texto Refundido da Lei do Estatuto Básico do Empregado Público, aprobado por RDL 5/2015, do 30 de outubro; Lei 2/2015, do 29 de abril, de Emprego Público de Galicia; Lei 5/1997, do 22 de xuño, da Administración Local de Galicia. Serán tamén de aplicación o R. D. 364/1995, do 10 de marzo, Decreto 95/91, do 20 de marzo, polo que se aproba o Regulamento de selección de persoal Administración da Comunidade Autónoma de Galicia; o Real Decreto Lexislativo 2/2015, do 23 de outubro, do Estatuto de Traballadores, e a Lei 39/2015, do 1 de outubro, do Procedemento Administrativo Común das Administracións Públicas e tódalas demais normas de xeral aplicación para estes supostos.2.–No caso de quedar deserto o proceso selectivo por non o superar ningún aspirante ou por non presentarse ningún ao proceso ou no caso que non que non se cubriran o número de prazas convocadas, a Alcaldía queda autorizada a convocalo novamente cantas veces fose necesario, de conformidade coas presentes bases. IMPUGNACIÓN Contra as presentes bases e a resolución que as aproba, que pon fin á vía administrativa, poderase interpoñer recurso contencioso-administrativo ante os Xulgados do Contencioso-Administrativo, no prazo de dous (2) meses, contados dende o día seguinte ao da publicación do anuncio do proceso selectivo, segundo o art.46.1 da Lei 29/1998, do 13 de xullo, da xurisdición contencioso-administrativa. Así mesmo poderase interpoñer recurso potestativo de reposición ante a Alcaldía-Presidencia, no prazo dun (1) mes contado a partir do día seguinte ao da publicación do anuncio do proceso selectivo. No caso de que se interpoña o recurso potestativo de reposición, ata que sexa resolto expresamente ou se produza a desestimación presunta, non se poderá interpoñer o recurso contencioso-administrativo. Transcorrido o prazo de un (1) mes desde a interposición do recurso de reposición sen que se teña recibido notificación da resolución expresa do mesmo este se poderá entender desestimado. Sen prexuízo do establecido no parágrafo anterior, as solicitudes de revisión de exame que poidan presentarse polos aspirantes serán consideradas como solicitudes de acceso ao expediente ao abeiro do previsto nos artigos 13. d) e 53.1. a) da Lei 39/2015, do 1 de outubro, do Procedemento Administrativo Común das Administracións Públicas, sendo a única obriga para o Tribunal de Selección a de expoñer os criterios técnicos xerais que se tiveron en conta para a obtención da puntuación. A presentación de reclamacións non suspenderá a continuación do proceso selectivo, salvo que así o decida o órgano convocante. Contra os acordos, actas e valoracións realizadas polo Tribunal de Selección caberá a posibilidade de interpoñer recurso de alzada no prazo de un (1) mes, a contar desde a publicación ou notificación do acordo, ante a Alcaldía-Presidencia da Corporación. O prazo máximo para ditar e notificar a resolución do recurso de alzada será de tres (3) meses, transcorrido este prazo sen que recaia resolución, se poderá entender desestimado. Todo iso sen prexuízo de que poida exercitar calquera outro que considere procedente. ANEXO I O abaixo asinante solicita ser admitido/a ao concurso-oposición a que se refire a presente instancia e declara que son certos os datos obrantes nela, e que reúne as condicións esixidas nas bases da devandita convocatoria que declara coñecer, comprometéndose a probar documentalmente tódolos datos que figuran nesta solicitude. En cumprimento do disposto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmase que os datos entregados son confidenciais, non podendo facer uso dos mesmos fóra do ámbito que xerou a súa entrega. En., a. de. de 2021. (sinatura do interesado) SR. ALCALDE DO CONCELLO DE MALPICA DE BERGANTIÑOS (A CORUÑA) ANEXO II TEMARIO Tema 1.–Anatomía e fisioloxía. Conceptos xerais. Sistemas e aparatos. Tema 2.–Socorrismo. Principios xerais. Tema 3.–Reanimación cardiopulmonar. Tema 4.–Traumatismos. Lesións e contusións. Tema 5.–Feridas. Hemorraxias. Tema 6.–Shock. Cadros convulsivos. Tema 7.–Queimaduras. Trastornos térmicos. Tema 8.–Intoxicacións. Tema 9.–Picaduras e mordeduras. Tema 10.–Accidentes acuáticos. Tema 11.–Plan de autoprotección. Tema 12.–Plan de actuación en zonas de baño. Tema 13.–Salvamento e socorrismo acuático profesional. Tema 14.–Praias e augas oceánicas e continentais. ANEXO III DECLARACIÓN RESPONSABLE D./D.ª __________________________________, con DNI _______________. DECLARO BAIXO A MIÑA RESPONSABILIDADE QUE: Reúno as condicións físicas e sanitarias necesarias e suficientes para a realización das probas de aptitude física previstas como primeiro exercicio da fase de oposición no procedemento de selección convocado para a contratación laboral temporal de seis (6) socorristas para a unidade de socorrismo acuático que prestará o servizo de socorrismo en praias a realizar na praia Area Maior e Canido do concello (ano 2021). En., a. de. de 2021. (sinatura do interesado) En Malpica de Bergantiños, 20/04/2021. O alcalde D. Walter Pardo Añón